b'\n_START_ARTICLE_\nThe Blue World\n_START_SECTION_\nRezumat\n_START_PARAGRAPH_\nSklar Hast, protagonistul, a ob\xc8\x9binut ceva succes \xc8\x99i prosperitate dup\xc4\x83 ce a trecut examenul de a fi \xe2\x80\x9eHoodwink\xe2\x80\x9d, sau operator de turnuri de semafor - o pozi\xc8\x9bie de prestigiu pe Lumea Albastr\xc4\x83, o planet\xc4\x83 f\xc4\x83r\xc4\x83 uscat. Pe parcursul a dou\xc4\x83sprezece genera\xc8\x9bii, descenden\xc8\x9bii unei nave cu prizonieri pr\xc4\x83bu\xc8\x99ite au creat o civiliza\xc8\x9bie rudimentar\xc4\x83 pe planeta acoperit\xc4\x83 cu ap\xc4\x83, civiliza\xc8\x9bie care tr\xc4\x83ie\xc8\x99te pe plante uria\xc8\x99e. Ei nu au nici o idee c\xc4\x83 str\xc4\x83mo\xc8\x99ii lor au fost ni\xc8\x99te criminali, crez\xc3\xa2nd c\xc4\x83 ace\xc8\x99tia au fost victimele asupritorilor. Ei au evoluat \xc3\xaentr-o societate pa\xc8\x99nic\xc4\x83 \xc8\x99i ignor\xc4\x83 indicii din textele salvate din prima genera\xc8\x9bie despre care au fost de fapt originile lor.  _NEWLINE_Lumea este \xc3\xaen mare parte \xc3\xaen siguran\xc8\x9b\xc4\x83. Cu toate acestea, ei trebuie s\xc4\x83 fie aten\xc8\x9bi la krageni - pr\xc4\x83d\xc4\x83torii uria\xc8\x99i, gigan\xc8\x9bi semi-inteligen\xc8\x9bi asem\xc4\x83n\xc4\x83tori unor calamari, care cutreier\xc4\x83 oceanul. \xc3\x8en cele din urm\xc4\x83, coloni\xc8\x99tii dezvolt\xc4\x83 o rela\xc8\x9bie cu unul dintre ace\xc8\x99tia, regele Kragen. Acesta alung\xc4\x83 al\xc8\x9bi krageni \xc3\xaen schimbul ofertelor de m\xc3\xa2ncare organizate de o preo\xc8\x9bie cvasi-religioas\xc4\x83 \xc3\xaenr\xc4\x83d\xc4\x83cinat\xc4\x83, care a fost construit\xc4\x83 de-a lungul genera\xc8\x9biilor. Regele Kragen cre\xc8\x99te pentru a deveni cel mai mare \xc8\x99i mai puternic kragen, cer\xc3\xa2nd tot mai mult\xc4\x83 hran\xc4\x83 pe m\xc4\x83sur\xc4\x83 ce trece timpul. _NEWLINE_C\xc3\xa2nd Sklar pune la \xc3\xaendoial\xc4\x83 necesitatea de a continua s\xc4\x83 se \xc3\xaenchine \xc8\x99i s\xc4\x83-l hr\xc4\x83neasc\xc4\x83 pe acest pr\xc4\x83d\xc4\x83tor, apare regele Kragen, \xc3\xaei stric\xc4\x83 casa \xc8\x99i \xc3\xaei ucide mentorul. \xc3\x8en loc s\xc4\x83 considere acest lucru drept o pedeaps\xc4\x83 divin\xc4\x83, Sklar suspecteaz\xc4\x83 c\xc4\x83 preo\xc8\x9bia conservatoare are suficient control asupra regelui Kragen pentru a-i ucide pe cei care se opun p\xc4\x83rerilor lor \xc8\x99i pentru a-\xc8\x99i p\xc4\x83stra astfel statutul privilegiat. _NEWLINE_Misiunea lui Sklar este de a-\xc8\x99i convinge concet\xc4\x83\xc8\x9benii s\xc4\x83i c\xc4\x83 trebuie s\xc4\x83-l omoare pe regele Kragen pentru a putea fi liberi. \xc8\x98i, dac\xc4\x83 \xc3\xaei va convinge, s\xc4\x83 descopere cum o pot face \xc3\xaentr-o lume f\xc4\x83r\xc4\x83 materiale pentru fabricarea armelor.\n_START_SECTION_\nNominaliz\xc4\x83ri la premii\n_START_PARAGRAPH_\nThe Blue World - Lumea Albastr\xc4\x83 a fost nominalizat la Premiul Nebula \xc3\xaen 1966. A fost, de asemenea, un candidat preliminar la Premiul Prometeu pentru \xe2\x80\x9eCel mai bun roman SF libertarian clasic\xe2\x80\x9d \xc3\xaen 1988, 1994, 1995 \xc8\x99i 1996.'